
UZNESENIE VLÁDY SLOVENSKEJ REPUBLIKY

č. 152
z 2. apríla 2014
k Analýze súčasného stavu a možných dôsledkov pristúpenia Slovenskej republiky k Protokolu, ktorým sa mení a dopĺňa Viedenský dohovor o občianskoprávnej zodpovednosti za škody spôsobené jadrovou udalosťou z roku 1963 vo vzťahu k Rozhodnutiu Rady 2013/434/EÚ

	Číslo materiálu:
	15999/2014

	Predkladateľ:
	predsedníčka Úradu jadrového dozoru SR


Vláda
A. berie na vedomie 
A.1. Analýzu súčasného stavu a možných dôsledkov pristúpenia Slovenskej republiky k Protokolu, ktorým sa mení a dopĺňa Viedenský dohovor o občianskoprávnej zodpovednosti za škody spôsobené jadrovou udalosťou z roku 1963 vo vzťahu k Rozhodnutiu Rady 2013/434/EÚ,
A.2. založenie medzirezortnej pracovnej skupiny zloženej zo zástupcov Úradu jadrového dozoru SR, Úradu vlády SR, Ministerstva hospodárstva SR, Ministerstva financií SR, Ministerstva spravodlivosti SR, Ministerstva životného prostredia SR, Ministerstva zdravotníctva SR, Ministerstva zahraničných vecí a európskych záležitostí SR, Národnej banky Slovenska, Združenia miest a obcí Slovenska, Kancelárie Slovenského jadrového poisťovacieho poolu, Slovenských elektrární, a. s., Jadrovej energetickej spoločnosti Slovenska, a. s. a Jadrovej a vyraďovacej spoločnosti, a. s. a prizvaných expertov a jej ďalšiu činnosť pod koordináciou Úradu jadrového dozoru SR;
B. ukladá

predsedníčke Úradu jadrového dozoru SR

B.1. predložiť na rokovanie vlády osobitný návrh zákona o občianskoprávnej zodpovednosti za jadrové škody a o jej finančnom krytí, ktorým sa budú implementovať   ustanovenia   Viedenského    dohovoru   o  občianskoprávnej 
zodpovednosti za škody spôsobené jadrovou udalosťou z 21. mája 1963
do 31. decembra 2014
B.2. predložiť na rokovanie vlády správu o stave a vývoji európskej legislatívy o občianskoprávnej zodpovednosti za jadrové škody v stave k 31. 12. 2016

do 31. marca 2017

B.3. prerušiť zamýšľané legislatívne práce smerujúce k pristúpeniu Slovenskej republiky k Protokolu 1997, ktorým sa mení a dopĺňa Viedenský dohovor o občianskoprávnej zodpovednosti za škody spôsobené jadrovou udalosťou z roku 1963 do podania správy podľa bodu B.2
do 31. marca 2017.
Vykoná: 
predsedníčka Úradu jadrového dozoru SR 
Na vedomie:
podpredseda vlády a minister financií

podpredseda vlády a minister zahraničných vecí a európskych záležitostí
minister hospodárstva

minister spravodlivosti 

minister životného prostredia 

ministerka zdravotníctva

vedúci Úradu vlády SR

predsedníčka Úradu jadrového dozoru SR

guvernér Národnej banky Slovenska 

predseda Združenia miest a obcí Slovenska 

riaditeľ Kancelárie Slovenského jadrového poisťovacieho poolu
generálny riaditeľ Slovenských elektrární, a. s. 

generálny riaditeľ Jadrovej energetickej spoločnosti Slovenska, a. s. 

generálny riaditeľ Jadrovej a vyraďovacej spoločnosti, a. s. 

